section_heading: Povijest
paragraph_text: Radio Split je jedan od najstarijih elektroničkih javnih medija na području južne Hrvatske. Prvi put je započeo emitirati program 22. travnja 1945. godine. Uskoro nakon toga emitiranje je obustavljeno da bi Radio Split ponovno krenuo radom 27. srpnja 1954. godine iz vile "Ruža" na Mejama. Program se isprva emitirao tri i pol sata na dan, tijekom jutra kada se nije emitirao matični program iz Zagreba.